Jharia: पूर्व मध्य रेलवे के धनबाद डिवि‍जन के पाथरडीह बाजार हॉल्ट पर गुरुवार की रात गोलकडीह साइडिंग से कोयला लोड कर मिजिया जा रही रैक के एक बोगी में आग लग गयी. आग गाड़ी संख्या 72090260039 में लगी. हालांकि आग लगते ही पाथरडीह साइडिंग से पाथरडीह बाजार स्टेशन पर ही बोगी को अलग कर दिया गया. यह आग शुक्रवार को भी दिन भर जलती रही. उसके बाद किसी ने इसकी सूचना रेल जीएम धनबाद को दी. वहां से अग्नि शमन सेवा विभाग झरिया को घटना की जानकारी दी गयी. उसके बाद वहां से दमकल की टीम पाथरडीह मोहन बाजार स्टेशन पहुंच कर आग पर काबू पाने की प्रयास किया. समाचार लिखे जाने तक आग पर काबू नहीं पाया गया है.